cyanic-selkie/wikianc huggingface dataset:
Պենոմա
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Գենջ (լեռ)
Գենջ , լեռ Հայկական լեռնաշխարհում, Բյուրակն-Մնձուրյան լեռնահամակարգում, Բիթլիսի նահանգի Գենջի գավառում ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ Կատեգորիա:Բիթլիսի նահանգ
Գյումրի (գետակ)
Գյումրի, Կումայրի, գետակ Արաքսի ավազանում, Ախուրյանի ձախակողմյան վտակը։ Հոսում է Գյումրի քաղաքի միջով։ Այժմ սրա հունով հոսում է Շիրջրանցքի ջուրը ։
Ծանոթագրություններ
Կատեգորիա:Շիրակի մարզի գետեր Կատեգորիա:Ախուրյան գետի վտակներ
Բուլանըկ (գետակ)
Բուլանըկ , Բուլանիք, գետակ Թուրքիայում, Ջահան գետի ձախակողմյան վտակը ։
Ծանոթագրություններ
Կատեգորիա:Թուրքիայի գետեր Կատեգորիա:Ջահան գետի վտակներ
Արտուշ Թամրազյան
Արտուշ Արամի Թամրազյան (1947, փետրվարի 6, Հաղարծին), երկրաֆիզիկոս։ Երկրաբանական գիտությունների դոկտոր (2002 )։
Կենսագրություն
1970 թվականին ավարտել է Երևանի պետական համալսարանը։ 1970 թվականից եղել է ՀՀ ԳԱԱ Երկրաֆիզիկայի և ինժեներային սեյսմաբանության ինստիտուտի ինժեներ, կրտսեր գիտաշխատող, ավագ գիտաշխատող, 1990-1996 թվականներին՝ ՀՀ ԳԱԱ Երկրաֆիզիկայի և ինժեներային սեյսմաբանության ինստիտուտի գիտական քարտուղար, 1996 թվականից՝ ՀՀ ԳԱԱ Երկրաֆիզիկայի և ինժեներային սեյսմաբանության ինստիտուտի գիտական հարցերի գծով փոխտնօրեն ։
Ղեկավարում է ՀՀ ԳԱԱ Երկրաֆիզիկայի և ինժեներային սեյսմաբանության ինստիտուտի Երկրաֆիզիկայի բաժինը, որը զբաղվում է հանրապետության համար հրատապ էներգետիկ ռեսուրսների, հանրապետության հանքարդյունաբերության համար հեռանկարային տարածքների որոնման և հետախուզման հարցերի խնդիրներով։
Աշխատանքները վերաբերում են միջուկային երկրաֆիզիկայի մեթոդների տեսական և մեթոդական հարցերի մշակմանը։
Ծանոթագրություններ
Կատեգորիա:Հայ երկրաֆիզիկոսներ Կատեգորիա:Փետրվարի 6 ծնունդներ Կատեգորիա:Երկրաբանական գիտությունների դոկտորներ
Բիտ Զամանի
Բիտ Զամանի, Բիթ-Զամանի, Բիթ-Զաման, Բիտ-Զաման, Բիտ-Զամանից, Զամաանի, Զամանի, Զամանու, հնագույն երկիր (երկրամաս) Վերին Միջագետքում, Վանա լճից հարավ-արևմուտք՝ հիշատակված ասուրաբաբելոնական սեպագիր արձանագրություններում։ Մ․թ․ա․ 9-րդ դարից այսպես է կոչվել Ամիդի՝ Դիարբեքիրի շրջանը, որտեղ այդ ժամանակ իշխում էր արամեական մի ցեղ։ Ասորեստանի Թակուլթի-Նինուրտա թագավորը (մ․թ․ա․ 890-884) մի քանի արշավանք է կազմակերպել այդ ցեղի առաջնորդ Ամաբաալի՝ Զամանի որդու դեմ։ Այդ ժամանակից ի վեր Ամիդի շրջանը կոչվել է Բիտ-Զամանի։ Աշուրնասիրպալ 2-րդը (մ․թ․ա․ 883-859) իր 879 թվականի արշավանքի ժամանակ այստեղ իր որդիների կողից սպանված թագավորի փոխարենթագավոր է կարգում նրա եղբորը։ Ասորեստանի Սալմանասար 3-րդ թագավորը (859-824) Ուրարտուի դեմ կատարած իր արշավանքի ժամանակ առաջին հերթին գրավում է Բիտ-Զամանին, ապա Հայկական Տավրոսի վրայով անցնում է Արածանիի հովիտը ։
Իլֆելդ
Իլֆելդ  (Uehlfeld), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 2940 մարդ (2010 թվականի դեկտեմբերի 31-ի տվյալներով) Տարածքը 31.23 կմ² է։ Պաշտոնական կոդը՝  09 5 75 167։
Արտաքին հղումներ
Կատեգորիա:Գերմանիայի բնակավայրեր
Սակմարայի շրջան
Սակմարայի շրջան (Сакмарский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1935 թվականին։ Վարչական կենտրոնը՝ Սակմարա ։
Աշխարհագրություն
Շրջանի տարածքի մակերեսը կազմում է 2061 կմ²։
Բնակչություն
2010 թվականի մարդահամարի արդյունքներով շրջանում բնակվում էր 30659 մարդ։ Բնակչության խտությունը կազմում էր 14,88 մարդ/կմ²։
Արտաքին հղումներ
Կատեգորիա:Օրենբուրգի մարզ Կատեգորիա:Ռուսաստանի շրջաններ ըստ դաշնային սուբյեկտների
Մոլոնգա
Մոլոնգա (Молонга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 363 կմ հեռավորության վրա։ Գետի երկարությունը 25 կմ է։ Ակունքը գտնվում է Մեծ Չիստի ճահճի սրտում, Տոտմից 60 կմ հարավ-արևմուտքում և 70 կմ Շույսկոյ գետից հյուսիս-արևելքում մտնում է Տոտեմսկի շրջանի մեջ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության >.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Տեզի
Տեզի (Taizy), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 107 մարդ, բնակչության խտությունը` 11.75 մարդ/կմ²։ Բնակավայրը զբաղեցնում է 9.11 կմ² տարածք։
Աշխարհագրություն
Գտնվում է Փարիզ քաղաքից 160 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 45 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր
Ֆրանկոֆոնիայի գագաթնաժողով 2018
Ֆրանկոֆոնիայի տասնյոթերորդ գագաթնաժողով (Sommet de la francophonie), Ֆրանկոֆոնիայի միջազգային կազմակերպության 17-րդ գագաթնաժողովը, որն անց է կացվել 2018 թվականի հոկտեմբերի 11-ից 12-ը՝ Հայաստանի մայրաքաղաք Երևանում ։
Գագաթնաժողովի նպատակը ֆրանսերեն լեզվի և համընդհանուր արժեքների ամրագրումն է։ Երևանյան կոնֆերանսին մասնակցելու են Ֆրանկոֆոնիայի միջազգային կազմակերպության 57 լիիրավ, 3 ասոցիացված անդամ և 20 դիտորդ երկրների պատվիրակությունները։ Համաժողովին առաջին անգամ կմասնակցի Վրաստանի ղեկավարությունը՝ վարչապետ Մամուկա Բախտաձեի գլխավորությամբ։
Ֆրանկոֆոնիայի 17-րդ գագաթաժողովն անցկացվում է «Ապրել միասին» («Vivre ensemble») կարգախոսի ներքո։
Պլաններ
Երևանյան գագաթնաժողովում պետությունների կամ կառավարության ղեկավարները քննարկում են միջազգային քաղաքականությանը, համաշխարհային տնտեսությանը, Ֆրանկոֆոնիայի համագործակցությանը, մարդու իրավունքներին ու կրթությանը, մշակույթին ու ժողովրդավարությանը առնչվող հարցեր։ Գագաթնաժողովի ընթացքում
Խորհրդանիշներ
Միջոցառման խորհրդանշանը կլինի հայկական մշակույթի և ազգային ավանդույթների սիմվոլ հանդիսացող նուռը, իսկ կարգախոսը՝ «Ապրել միասին» ։
Իրադարձություններ
2018 թվականի հոկտեմբերի 7-ին Երևանում կայացել է Ֆրանկոֆոնիայի Մշտական խորհրդի 105-րդ նիստը, որին մասնակցել են կազմակերպության լիիրավ, ասոցացված և դիտորդի կարգավիճակ ունեցող պետությունների և կառավարությունների, Ֆրանկոֆոնիայի միջազգային կազմակերպության գործընկեր կառույցների շուրջ հարյուր բարձրաստիճան պատվիրակություններ։ Մշտական խորհրդի նիստը բացել է Ֆրանկոֆոնիայի միջազգային կազմակերպության գլխավոր քարտուղար Միկաել Ժանը, ով ներկայացրել է գագաթաժողովին ընդառաջ քարտուղարության կողմից կատարվող աշխատանքները, կազմակերպության առաջնահերթությունների, Ֆրանկոֆոնիայի տնտեսական, դիվանագիտական և քաղաքական հարթակներում գործունեությունը։ Ելույթ է ունեցել նաև Ֆրանկոֆոնիայի խորհրդարանական վեհաժողովի նախագահ Ժակ Կրաբալը։ Ֆրանկոֆոնիայի միջազգային կազմակերպությունում Հայաստանի մշտական ներկայացուցիչ դեսպան Քրիստիան Տեր-Ստեփանյանն իր ելույթում կարևորել է կազմակերպության գործունեությունն՝ ուղղված ճգնաժամային իրադրություններում հայտնված երկրներին աջակցելուն և ժողովրդավարական գործընթացների խրախուսմանը ։ 2018 թվականի հոկտեմբերի 9-12-ը Ծաղկաձորում տեղի կունենա Ֆրանկոֆոն մամուլի միջազգային միության (ՖՄՄ) 47-րդ նստաշրջանը, որի քննարկումների համար ՖՄՄ-ն ընտրել է«Լրատվամիջոցները և միգրացիան» թեման։
Ֆրանկոֆոնիայի 17-րդ գագաթաժողովի շրջանակներում առաջին անգամ հոկտեմբերի 10-ին «Թումո» ստեղծարար տեխնոլոգիաների կենտրոնում կազմակերպվել է տնտեսական ֆորում` Հայաստանի նախագահ Արմեն Սարգսյանի բարձր հովանու ներքո ։
Hanson Robotics ընկերության արհեստական բանականությամբ օժտված Սոֆյա ռոբոտը նույնպես մասնակցել է Ֆրանկոֆոնիայի 17-րդ գագաթաժողովին, ելույթ է ունեցել Ֆրանկոֆոնիայի միջազգային կազմակերպության բիզնես–ֆորումի ժամանակ, հյուրընկալվելով ՄԱԿ-ի հայաստանյան գրասենյակում ։
Ֆրանկոֆոնիայի ավան
Ֆրանկոֆոնիայի ավանի նպատակն է ներկայացնել կազմակերպության մշակութային բազմազանությունը, որը նաև երևանյան գագաթաժողովի օրակարգի կարևոր թեմաներից է։ Մասնակիցներին հատկացված տարածքի կամ ստենդների միջոցով հնարավորություն կընձեռվի ցուցադրել ֆրանկոֆոնիայի երկրների մշակույթն ու կենցաղը։ Ավանը գագաթաժողովի շրջանակներում անցկացվող բաց միջոցառում է, որտեղ գագաթաժողովի մասնակիցները, լրագրողները, հայաստանյան հանրությունը կարող են հանդիպել միմյանց՝ ոչ պաշտոնական միջավայրում։ Ֆրանկոֆոնիայի ավանում տեղադրվելու են տաղավարներ, ստենդներ, լինելու է բեմահարթակ, ցուցադրությունների համար տարածքներ։ Բեմահարթակին ցուցադրվելու են երգ, պար, համերգային համարներ։ Դա հնարավորություն կտա բացահայտելու երիտասարդ ֆրանկոֆոն տաղանդավոր կատարողներին և ներկայացնելու Ֆրանկոֆոնիայի մշակութային բազմազանությունը։
«Գիրք և գինի» ցուցահանդես
Հայաստանում Ֆրանկոֆոնիայի 17-րդ գագաթնաժողովի շրջանակներում Հայաստանի Հանրապետության մշակույթի նախարարությունն ու «Մշակույթների երկխոսություն» կազմակերպությունը՝ Եղիշե Չարենցի անվան գրականության և արվեստի թանգարանի, Ավետիք Իսահակյանի տուն-թանգարանի և Հայաստանի ազգային գրադարանի հետ համագործակցությամբ, կազմակերպեցին «Գիրք և գինի» ցուցահանդեսը։
Ցուցահանդեսում ներկայացվել է ֆրանսախոս քաղաքակրթության և մշակույթի, ինչպես նաև ֆրանսերենի հետ հայերի ունեցած առնչությունների և հայ-ֆրանսիական փոխհարաբերությունների պատմությունը 18-20-րդ դարերում։
Ֆրանսերենի և ֆրանսիական մշակույթի ակտիվ տարածումն աշխարհում սկսվեց Լյուդովիկոս XIV-ի թագավորության տարիներից և առանձնահատուկ թափ առավ Լուսավորության շրջանում՝ 17-18-րդ դարերում։ Այն արձագանք գտավ նաև հայկական մտավորական միջավայրում։
Ֆրանսերենը որպես օտար լեզու դասավանդվել է Երևանի պետական համալսարանում՝ հիմնադրման օրվանից՝ 1919 թվականից սկսած։ Համալսարանի դասախոսական կազմը Եվրոպայում, մասնավորապես Ֆրանսիայում, Շվեյցարիայում, Բելգիայում, կրթություն ստացած մասնագետներ էին, որոնցից նշանավոր էին Հակոբ Մանանդյանը, Հրաչյա Աճառյանը, Մանուկ Աբեղյանը, Ֆրանսիայում երկար տարիներ ապրած Կոստան Զարյանը, Զապել Եսայանը և այլք։
Ցուցահանդեսին ցուցադրվեց 1633 թ․ Փարիզում կարդինալ Ռիշելյեի աջակցությամբ արքունական տպարանում լույս տեսած հայերեն առաջին տպագիր գիրքը՝ Ֆրանչիսկո Ռիվոլայի հայերեն-լատիներեն բառարանը, Ֆրանսիայի տեսարաններով պահպանված բացիկներ և սեփական իրեր, ֆրանսիացի բանաստեղծներ, գրողներ ու արվեստագետներ Ալֆոնս Դոդեի, Պոլ Էլուարի, Ստեֆան Մալարմեի, Ռոմեն Ռոլանի, Կլոդ Դեբյուսիի աշխատություններն ու ստեղծագործությունները, ինչպես նաևՌոմեն Ռոլանի նամակը Ֆրանսիայի կառավարության կողմից «Պատվո լեգեոնի» շքանշանով պարգևատրված հայ մտավորական Արշակ Չոպանյանին, Վիկտոր Հյուգոյի «Թշվառները» վեպի թարգմանությունը հայատառ թուրքերենով և այլն ։
Ցուցադրությանը ներկայացված էր նաև հայ-ֆրանսիական բարեկամությանը նվիրված «Հարգանքի տուրք Հայաստանին» խորագրով համերգի ծրագիրը, որի ձևավորումը կատարել է Էդգար Շահինը, ինչպես նաև հայ դաշնակահարուհի և երգչուհի Մարգարիտ Բաբայանի մենահամերգի ծրագիրը ։
Ցուցահանդեսը գործել է 2018 թ․ հոկտեմբերի 10-20-ը Երևանում՝ Կ. Ստանիսլավսկու անվան ռուսական պետական դրամատիկական թատրոնում ։
«Ֆրանկոֆոն երկրների հայ ճարտարապետների ստեղծագործությունները» ցուցահանդես
Հոկտեմբերի 10-ին Հայաստանի քաղաքաշինության կոմիտեի Ալեքսանդր Թամանյանի անվան ճարտարապետության ազգային թանգարան-ինստիտուտում Ֆրանկոֆոնիայի միջազգային կազմակերպության 17-րդ գագաթնաժողովի շրջանակներում բացվեց «Ֆրանկոֆոն երկրների հայ ճարտարապետների ստեղծագործությունները» խորագրով ցուցահանդես։ Ցուցահանդեսին ներկայացվեցին 10 ֆրանսահայ ճարտարապետների՝ Միքայել Մովսիսյանի, Էդուարդ Ութունջյանի, Գրիգոր Կալայցյանի, Պիեր Մինասյանի, Արիս Ատամիանի, Աբրո Խանջյանի, Մարտիրոս Ալթունյանի, Լևոն Նաֆիլյանի, Պերճ Միքայելյանի, Ժան Հանեմիանի, լիբանանահայ չորս ճարտարապետների՝ Վիգեն և Րաֆֆի Թարխանյանների, Վազգեն Չեքիջյանի, Տիրան Հարմադյանի, կանադահայ ճարտարապետ Հուրի Ավետիսյանի և «Քուադրում» ճարտարապետական արվեստանոցի աշխատանքներն ու նախագծերը ։
Ցուցահանդեսը բացվեց «Ֆրանկոֆոն աշխարհի հայ ճարտարապետները» թեմայով կոնֆերանսով, որին զեկույցով հանդես եկան Քաղաքաշինության կոմիտեի նախագահի խորհրդական Արմեն Մինասյանը և թանգարան-ինստիտուտի գիտական քարտուղար Աշոտ Գրիգորյանը։
Երևանում ճարտարապետներ Արիս Ատամյանի և Նարեկ Սարգսյանի նախագծով 2015 թ. Մելիք-Ադամյան փողոցում կառուցվել է Հայ բարեգործական ընդհանուր միության շենքը ։
Արիս Ատամյանի նախագծով նախատեսվում է նաև վենանորոգել Ազնավուր կենտրոնը՝ վերածելով այն ինտերակտիվ և տեխնիկական լուծումներով հագեցած թանգարանի, որը կպատմի Շառլ Ազնավուրի կյանքի, գործունեության և կարիերայի մասին։ Վերանորոգումից հետո այն ծառայելու է նաև որպես կրթական և մշակութային կենտրոն՝ կենտրոնանալով երեք ոլորտների՝ կինոարվեստի, երաժշտության և ֆրանսերենի վրա ։
Միջոցառումների շարք «Նարեկացի» արվեստի միությունում
2018 թ. հոկտեմբերի 13-20-ն ընկած ժամանակահատվածում Երևանի «Նարեկացի» արվեստի միությունում տեղի ունեցավ Ֆրանկոֆոնիայի 17-րդ գագաթնաժողովին նվիրված միջոցառումների շարք.
Ծանոթագրություններ
Կատեգորիա:Ֆրանկոֆոնիայի միջազգային կազմակերպություն Կատեգորիա:2018 Հայաստանում Կատեգորիա:2018 իրադարձություններ
Պախոմովսկի Պիշուգ
Պախոմովսկի Պիշուգ (Пахомовский Пыщуг), գետ Ռուսաստանում։ Գետաբերանը տեղակայված է Շիրեսկի Պիշուգ գետի աջ ափում՝ 14 կմ հեռավորության վրա։ Գետի երկարությունը 28 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Մկրտիչ Ալպերթյան
Մկրտիչ Ալպերթյան (?, Կարին, Օսմանյան կայսրություն - 1915), հայ բժիշկ։
Կենսագրություն
Մկրտիչ Ալպերթյանը ծնվել է Կարինում։ Ատամնաբուժական կրթություն է ստացել և ատամնաբույժ աշխատել։ Եղել է ՀՅԴ անդամ։ Սպանվել է 1915 թվականին Երզնկայից (Էրզինջան) դուրս։
Լեոն Ջեքսոն
Լեոն Ջեքսոն (Leon Jackson, ), շոտլանդացի երգիչ, երգերի հեղինակ։ Հայտնի որպես «Իքս Ֆակտոր» տաղանդների շոուի չորրորդ սեզոնի հաղթող։
Կենսագրություն
Լեոն Ջեքսոնը դարձել է "The X-Factor" շոուի հաղթողը 2007 թվականին, նրա ուսուցիչն է եղել հայտնի երգչուհի Դաննի Մինոուգը։ Այդ սեզոնը Դաննի համար որպես ժյուրի առաջին էր, և նա եղել է առաջին կին ժյուրին "The X-Factor" հաղորդումում, ում աշակերտը հաղթել է մրցույթում։
Ջեքսոնի համար մրցանակը եղավ Sony BMG ձայնագրման լեյբլի հետ պայմանագիրը։ Վերջինիս գործման ընթացքում Լեոնը հասցրել է թողարկել երեք սինգլ, որոնցից առաջինը գլխավորել է Բրիտանիայի և Իռլանդիայի ազգային հիթ֊շքերթները։ Առաջնաելույթային ալբոմը "Right Now" անվանումով ստացել է «Ոսկե» կարգավիճակ Մեծ Բրիտանիայում և «Պլատինե»՝ Իռլանդիայում։ Միայն թե 2009 թվականի մարտին Sony BMG դադարեցրել է համագործակցությունը Ջեքսոնի հետ։ ՆԵրկա պահին երիտասարդ երաժիշտը գտնվում է նոր պայմանագրի փնտրտուքներով և պատրաստվում է թողարկել նոր սկավառակ։
Կյանքը մինչ X-Factor
Լեոն Ջեքսոնը ծնվել է Ուիտբուրնում՝ Արևմտյան Լոտիանայում գտնվող փոքր քաղաքում։ Մինչ կսկսեր իր երգչի կարիերան նա աշխատել է Gap ռետեյլերի տարբեր առևտրային ընկերություններում։ Նրա այդոլն է եղել ջազ երգիչ Մայքլ Բուբլեն։ Մինչ X-Factor-ի առաջնաելույթը, Լեոնը պատրաստվում էր ընդունվել Էդինբուրգի համալսարանի ճարտարապետության ֆակուլտետ։
The X-Factor (2007)
2007 թվականին Լեոն Ջեկոսոնը մասնակցել է հայտնի "The X-Factor" տաղանդների շոուի նախընտրական լսումներին։ Ջեքսոնին ժպտաց հաջողությունը, բոլոր չորս ժյուրիները հավանություն տվեցին նրան։ Շոուի ընթացքում նրա ուսուցիչն է եղել Դաննի Մինոուգը։ Երիտասարդը հաջողությամբ հասնում է մինչև եզրափակից փուլ, որտեղ զուգերգ է կատարել Դաննի քրոջ՝ Քայլի Մինոուգի հետ։ Դիտողների քվեարկության արդյունքում նա դարձել է չորրորդ եթերաշրջանի հաղթողը և ստացել է գլխավոր մրցանակը՝ միլիոնանոց պայմանագիր Syco ձայնագրման ընկերության հետ։
Ըստ մի շարք կարծիքների՝ Ջեքսոնի հաղթանակը եղել է ամենազարմանալի հաղթանակներից մեկը հեռուստատեսության պատմության մեջ։ Ավելի ուշ X-Factor-ի ժյուրիներից մեկը՝ Լուիս Վոլշը նշել է, որ երիտասարդը հաղթել է ձայների 10 % բեկումով։
2008 թվականի փետրվարի 11-ին Լեոնը չորրորդ սեզոնի այլ մասնակիցների հետ միասին մեկնել է շրջագայության Մեծ Բրիտանիայով։
Ինքնուրույն կարիերա
Լեոն Ջեքսոնը որպես հյուր հայտնվել է The X-Factor-ի հինգերորդ սեզոնի առաջին շոուում։ Բեմի վրա նա կատարել է "Don't Call This Love" երգը, իր առաջնաելույթային "Right Now" ալբոմից։ Երրորդ և վերջին սինգլն է դարձել "Stargazing"-ը։
2009 թվականի մարտին Sony BMG ընկերությունը հայտնել է, որ դադարեցնում է համագործակցությունը երիտասարդ երգչի հետ։ Լեոնը ցանկություն է հայտնել թողարկել նոր սկավառակ, որը կցանկանար, որ լիներ ավելի ակուստիկ, ոչ այնքան ջազային, որքան նրա առաջին "Right Now" ալբոմն էր։ 2010 թվականի մայիսին նա այց է կատարել Լոս Անջելես, որտեղ հանդիպել է պրոդյուսերների և կոմպոզիտորների հետ, ովքեր պետք է նրան օգնեն երգերը ձայնագրելու հարցում։
Արտաքին հղումներ
Կատեգորիա:Շոտլանդացի երգիչներ Կատեգորիա:21-րդ դարի երգիչներ Կատեգորիա:Շոտլանդացի երաժիշտներ
Սարակտաշի շրջան
Սարակտաշի շրջան (Саракташский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1931 թվականին։ Վարչական կենտրոնը՝ Սարակտաշ ։
Աշխարհագրություն
Շրջանի տարածքի մակերեսը կազմում է 3600 կմ²։
Բնակչություն
2010 թվականի մարդահամարի արդյունքներով շրջանում բնակվում էր 43848 մարդ։ Բնակչության խտությունը կազմում էր 12,18 մարդ/կմ²։
Արտաքին հղումներ
Կատեգորիա:Օրենբուրգի մարզ Կատեգորիա:Ռուսաստանի շրջաններ ըստ դաշնային սուբյեկտների
Ուֆենհայմ
Ուֆենհայմ  (Uffenheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 6135 մարդ (2010 թվականի դեկտեմբերի 31-ի տվյալներով) ։ Տարածքը 59.47 կմ² է։ Պաշտոնական կոդը՝  09 5 75 168։
Արտաքին հղումներ
Կատեգորիա:Գերմանիայի բնակավայրեր
Լուհե Վիլդենաու
Լուհե Վիլդենաու (Luhe-Wildenau), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 3403 մարդ 2010 թվականի դեկտեմբերի 31-ի տվյալներով ։ Զբաղեցնում է 38,66 կմ2 տարածք։ Պաշտոնական կոդ՝ 09 3 74 133։
Արտաքին հղումներ
Կատեգորիա:Գերմանիայի բնակավայրեր
Տաննե (Արդենների գավառ)
Տաննե (Tannay), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 151 մարդ, բնակչության խտությունը` 10.75 մարդ/կմ²։ Բնակավայրը զբաղեցնում է 14.04 կմ² տարածք։
Աշխարհագրություն
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 29 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 84 աշխատունակ (15-64 տարեկան) բնակիչ, որոնցից ակտիվ էին 58-ը, իսկ ոչ ակտիվները` 26։ Ակտիվության ցուցանիշը կազմում է 69,0 %։ 58 աշխատունակ մարդկանցից աշխատել է 52 անձ (30 տղամարդ և 22 կին)։ Գործազուրկ են եղել 6 անձ (3 տղամարդ և 3 կին)։ 26 անաշխատունակներից 7-ը եղել են աշակերտներ կամ ուսանողներ, 13-ը` թոշակառուներ, իսկ 6-ը չեն աշխատել տարբեր պատճառներով ։
Cry Baby (ալբոմ, Մելանի Մարտինես)
Cry Baby, ամերիկացի երգչուհի Մելանի Մարտինեսի դեբյուտային ստուդիական ալբոմը, որը թողարկվել է 2015 թվականի օգոստոսի 14-ին Atlantic Records երաժշտական լեյբլում ։ Հիմնական ժանրերն են ալտերնատիվ փոփը, էլեկտրոփոփը և ինդի փոփը։ Ալբոմն իր մեջ ներառում է երեք սինգլ։ Մինչև ձայնապնակի թողարկումը հրապարակվել են երկու երգեր։ «Pity Party»-ն հրապարակվել է 2015 թվականի հունիսի 2-ին, իսկ երկրորդ՝ «Soap»-ը 2015 թվականի հուլիսի 10-ին։ Երրորդ և վերջին ՝ «Sippy Cup»  երգը հրապարակվել է 2015 թվականի հուլիսի 31-ին։ Ընդհանուր առմամբ, քննադատների կողմից ալբոմը դրական կարծիքների է արժանացել։ 2017 թվականի փետրվարին ԱՄՆ-ում պլատինե է հավաստագրվել, վաճառվելով 1 միլիոն օրինակ ։ Մելանին 2016 թվականի նոյեմբերի 25-ին թողարկել է ալբոմի մինի ալբոմ տարբերակը՝ «Cry Baby Extra Clutter»-ը , որը թողարկվել է բացառապես վինիլային տարբերակով։
Պատմություն
Մելանին The Voice-ից դուրս մնալուց անմիջապես հետո սկսել է ձայնագրել իր դեբյուտային ալբոմը ։ 2013 թվականին ալբոմի ակուստիկ տարբերակն արդեն պատրաստ էր, նա նույնիսկ պատրաստվում էր այն հրապարակել, սակայն շատ չանցած հրաժարվում է։ Ավելի ուշ, նա ավարտում է «Dollhouse»-ի ձայնագրումը և ամբողջությամբ փոխում իր հնչողությունը։ 2014 թվականի մայիսին, երբ թողարկվում է «Dollhouse»-ի մինի ալբոմ տարբերակը, հայտարարում է, որ հուսով է, որ իր ալբոմը կթողարկվի հոկտեմբերին ։ Հոկտեմբերին թողարկվում է «Carousel» երգի տեսահոլովակը , հետաձգում է իր ալբոմի թողարկման ամսաթիվը և հայտարարում է, որ հույս ունի այն թողարկել գարնանը։ Գարնանը, Kinetics & One Love-ը հայտարարել են, որ ալբոմի վոկալային մասը ձայնագրված է , իսկ Մելանիան պաշտոնապես հայտարարում է սպասվող ալբոմի անվանումը, այն է՝ «Cry Baby» ։ 2015 թվականի մայիսի 27-ին Մելանին պաշտոնապես հաստատում է ալբոմի առաջին երգի անվանումը՝ «Pity Party»։ Մայիսի 29-ին տեսահոլովակը պատահաբար հրապարակել է Մելանիի կողմից, սակայն իր թվիթթերյան էջում խոստովանել է, որ ուրախ է տեսահոլովակը դիտած երկրպագուների համար և խոստացել է, որ «ամեն ինչ դեռ առջևում է»։ Այն պաշտոնապես թողարկվել է հեռարձակման օրը ։ Հեռարձակման ընթացքում հայտարարում է, որ «Cry Baby»-ն կթողարկվի օգոստոսին։ Հունիսի վերջին հաստատվում է երկրորդ երգի՝ «Soap»-ի թողարկման ամսաթիվը՝ հուլիսի 10։ Սակայն երգը հրապարակվում է մեկ օր շուտ։ Տեսահոլովակը թողարկվել է նույն օրը։
Հուլիսի 16-ին թողարկման ամսաթիվը հրապարակվել է Amazon-ում, սակայն այն կեղծ էր ։ Հուլիսի 17-ին հայտարարվում է ալբոմի մոտալուտ թողարկման մասին, իսկ այն նախապես պատվիրողների համար Մելանիի վեբ կայքում հասանելի էին «նվեր արկղեր»։ Մինչ ալբոմի թողարկումը հրապարակվել է երգերի ամբողջական ցանկը, սակայն վեբ կայքը, որը այն հրապարակել էր, փոփոխել է մի քանի երգերի անվանումներ՝  «Tag, You It»-ը «Jump Rope»-ով, իսկ «Play Date»-ը` «Half Hearted»-ով։ Երգացանկը պաշտոնապես հրապարակվել է հուլիսի 24-ին։ Մելանին հուլիսի 27-ից իր ինստագրամյան էջում երգերից հատվածներ էր հրապարակում։ Հուլիսի 28-ին Մելանին հրապարակել է «Sippy Cup»-ից հատված և հայտարարել, որ երգը կթողարկվի հուլիսի 31-ին։ Հուլիսի 20-ին SPIN-ը ներկայացնում է տեսահոլովակը, իսկ երգը թողարկվում է հաջորդ օրը։ Ալբոմը թողարկվել է օգոստոսի 14-ին։ Ավելի ուշ թողարկված CD տարբերակը փաթեթավորված էր որպես պատմությունների հավաքածու՝ խտասկավառակի հետ։
Թողարկում
Ալբոմը թողարկվել է 2015 թվականի օգոստոսի 14-ին Atlantic Records լեյբլի կողմից։ Այն հասանելի է թվային ներբեռնման, CD, վինիլ և ձայներիզի ձևաչափերով։ CD և վինիլ տարբերակները ունեն հատուկ փաթեթավորում, որը ներառում է հեքիաթների գիրք, պատկերազարդված Chloe Tersigni-ի կողմից ։ «Cry Baby»-ն Billboard 200 չարթում հասել է 6-րդ հորիզոնական` թողարկումից մեկ շաբաթ անց վաճառվելով 41 000 օրինակով։ Այն նաև գլխավորել է Այլընտրանքային ալբոմների չարթը։ 2016 թվականի օգոստոսի 2-ին հայտնի է դառնում, որ թողարկումից հետո ալբոմի վաճառքը գերազանցել է 263․050 օրինակի սահմանը։ 2017 թվականի փետրվարի 24-ին ալբոմը ԱՄՆ-ում ստացել է պլատինե հավաստագիր` վաճառվելով մեկ միլիոն օրինակով։
Սինգլներ
«Soap»-ը թողարկվել էր որպես երկրորրդ սինգլ։ Այն թողարկվել է 2015 թվականի հուլիսի 10-ին՝ տեսահոլովակի հետ միասին։ Այն RIAA-ից նույնպես ստացել է ոսկե հավաստագիր։
2015 թվականի հուլիսի 31-ին «Sippy Cup»-ը տեսահոլովակի հետ միասին թողարկվել է որպես երրորդ սինգլ։ Այն «Dollhouse» սինգլի (2014) ավելի մութ շարունակությունն է։
Այլ երգեր
Մարտինեսը ասել է, որ ալբոմի բոլոր երգերի համար տեսահոլովակներ է թողարկելու։ 2015 թվականի նոյեմբերի 18-ին թողարկված «Training Wheels» տեսահոլովակի սյուժեն համապատասխանում է «Soap»-ի սյուժեին, սակայն «Training Wheels»-ը սինգլ չի համարվում։ 2016 թվականի մարտի 14-ին Մարտինեսը թողարկել է «Cry Baby» ալբոմի գլխավոր սինգլի տեսահոլովակը։ 2016 թվականի հունիսի 2-ին թողարկվել է «Alphabet Boy»-ի տեսահոլովակը։ 2016 թվականի օգոստոսի 24-ին թողարկվել են կրկնակի տեսահոլովակներ՝ «Milk and Cookies» և «Tag, You’re It»։ 2016 թվականի նոյեմբերի 15-ին հրապարակվել է «Pacify Her» երգի տեսահոլովակը։ Ավելի ուշ՝ 2016 թվականի դեկտեմբերի 1-ին, թողարկվել է «Mrs. Potato Head» երգի տեսահոլովակը, իսկ 2017 թվականի սեպտեմբերի 23-ին թողարկվել է «Mad Hatter» երգի տեսահոլովակը, որը վերջինն էր ալբոմում։
Ծանոթագրություններ
Կատեգորիա:2015 ալբոմներ Կատեգորիա:2016 ալբոմներ
Սևերնի շրջան (Օրենբուրգի մարզ)
Սևերնի շրջան (Северный район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1934 թվականին։ Վարչական կենտրոնը՝ Սևերնոե ։
Աշխարհագրություն
Շրջանի տարածքի մակերեսը կազմում է 2100 կմ²։
Բնակչություն
2010 թվականի մարդահամարի արդյունքներով շրջանում բնակվում էր 16753 մարդ։ Բնակչության խտությունը կազմում էր 7,98 մարդ/կմ²։
Արտաքին հղումներ
Կատեգորիա:Օրենբուրգի մարզ Կատեգորիա:Ռուսաստանի շրջաններ ըստ դաշնային սուբյեկտների
Կատալոնացիներ
Կատալոնացիներ (catalans, catalanes), ազգություն, որը հիմնականում բնակվում է Իսպանիայի ինքնավար մարզ Կատալոնիայում։ Հիմնական կիրառվող լեզուն կատալաներենն է, օգտագործվում է նաև իսպաներեն, ֆրանսերեն, իտալերեն լեզուները։ Կատալաներենը որպես պաշտոնական լեզու կիրառվում է միայն Անդորրայում։ Կատալոնացիների մեծ մասը կաթոլիկության հետևորդ են։
Տարածման շրջանները և բնակչությունը
Յուրաքանչյուր 10 կատալոնացուց 9-ը բնակվում է Իսպանիայում, հատկապես Կատալոնիայում, ինչպես նաև Վալենսիայում, Մուրսիայում, Արագոնում, Բալեարյան կղզիներում և այլն։ Բացի Իսպանիայից, կատալոնացիները ապրում են նաև Անդորրայում, որտեղ կազմում են երկրի ընդհանուր բնակչության 61%-ը (1990 թ.) Ֆրանսիայում, հատկապես Արևելյան Պիրենեյներ դեպարտամենտում, որը համարվում է պատմական Կատալոնիայի մաս, Լատինական Ամերիկայի մի շարք երկրներում՝ Արգենտինայում, Մեքսիկայում, Չիլիում, Բրազիլիայում, Ուրուգվայում, Վենեսուելայում, Կոլումբիայում, Կուբայում, Եվրոպայի մի շարք երկրներում՝ Գերմանիայում, Շվեյցարիայում, Բելգիայում, Իտալիայում, ինչպես նաև ԱՄՆ-ում, Ալժիրում և այլն։
Բնակության պայմանները
Կատալոնացիները դարեր շարունակ համարվում են ուրբանիզացված ազգ, սակայն կատալոնացիների մեծ մասը բնակվում են գյուղական համայնքներում։ Գյուղական համայնքներում ապրում են ինչպես խուտորներում, այնպես էլ գյուղական բնակարաններում։ Տիպիկ կատալոնական գյուղական տունը երկհարկանի քարե տուն է նախասրահով, իսկ օրինակ Վալենսիայում՝ միհարկանի կավե կամ եղեգից պատրաստված տներ են։
Ազգային տարազ
Կատալոնական ազգային տարազը ավելի լավ է պահպանվել, իսկ նրա որոշ դետալներ դարձել ազգային ինքնության խորհրդանիշներ։Այսպես օրինակ տղամարդկանց կատալոնական հատուկ տարազ՝ բարրենտինան(barretina), տղամարդկանց երկար, կարմիր ֆայշա գոտի (faixa) և կանացի ռէտ ժանյակները (ret)։
Տարբեր վայրերում բնակվող կատալոնցիների ազգային տարազները միմյանցից խիստ տարբերվում են։
Կատալոնացի և տղամարդիկ, և կանայք հաճախ իրենց կրծքին կրել են թաշկինակ։ Կատալոնական ազգային կոշիկը էսպադրիլի սանդալներն են օրոճից։
Արտաքին հղումներ
Կատեգորիա:Իսպանիայի ազգեր Կատեգորիա:Ֆրանսիայի ազգեր Կատեգորիա:Ռոմանական ազգեր Կատեգորիա:Կատալոնիա
Զառի սելավ
Զառի սելավ, գետ Հայաստանի Կոտայքի մարզում, Ակունք գետի օժանդակը։ Սկիզբ է առնում Շամփրասար լեռան արևմտյան լանջերից և Ակունք գյուղից 1 կմ արևելք միանում մայր գետին։ Երկարությունը 28 կմ է ։
Ծանոթագրություններ
Կատեգորիա:Կոտայքի մարզի գետեր Կատեգորիա:Ակունք (գետ, Կոտայքի մարզ) գետի վտակներ
Ինչոն
Ինչոն (հանգըլ՝ 인천광역시, հանջա՝ 仁川廣域市, հնացած՝ Չեմուկփո (հանգըլ՝ 제물포시, հանջա՝ 濟物浦市), քաղաք և նավահանգիստ Կորեական թերակղզում՝ Հարավային Կորեայում։ Դեղին ծովի Կահվանման ծոցում Սեուլի նախանավահանգիստն է։ Սեուլից և Բուսանից հետո բնակչության թվաքանակով Հարավային Կորեայի երրորդ քաղաքն է։
Ինչոնը համարվում է երկրի կարևորագույն տրանսպորտային հանգույցներից մեկն է, քանի որ քաղաքում է գտնվում թերակղզու արևմտյան ափի ամենամեծ նավահանգիստը և երկրի ամենախոշոր Ինչոն օդանավակայանը։
Հանգանի գետաբերանին հարմար տեղադրության արդյունքում Ինչոնի նավահանգիստը Բուսանի նավահանգստից հետո մեծությամբ երկրորդը դարձավ։
Նավահանգիստը հիմնադրվել է 1883 թվականին «Չեմուլփո» անվամբ և ունեցել է ընդամենը 4700 բնակիչ։ Այժմ սա դինամիկ զարգացող քաղաք է, որի բնակչությունը ավելի քան 2.5 մլն․ է։ Ինչոնը նաև ունի ազատ առևտրի գոտու կարգավիճակ, որով գրավում է օտար ներդրողների ուշադրությունը։ Կորեայում այդպիսի կարգավիճակ ընդամենը երկու քաղաք ունի․ մյուսը Բուսանն է։
Ինչոնը հաճախ անվանում են «Կորեայի մայրաքաղաքի դարպասներ» և դիտվում է որպես Մեծ Սեուլի մի մաս։ Սեուլի և Ինչոնի մետրոպոլիտենները կապված են միմյանց հետ։ Սակայն Ինչոնը անկախ վարչատարածքային միավոր է և Կորեայի կարևորագույն քաղաքներից մեկը։
Պատմություն
Քաղաքի վայրում մարդու բնակեցումը վերագրվում է նեոլիթյան դարաշրջանին։ 4-րդ դարի վերջում և ամբողջ միջնադարում Կորեայի կարևորագույն առևտրական կենտրոններից մեկն էր։ Կորեայի առաջին նավահանգիստներից մեկն է, որը նախատեսված է օտարերկրյա առևտրի համար։
Ինչոնը մինչև 1981 թվականի հուլիսի 1-ին ուղիղ ենթակայության քաղաք կարգավիճակ ստանալը Գյոնգի նահանգի մաս էր կազմում։
Վարչական բաժանում
Ինչոնը բաժանված է 8 շրջանի («կու») և 2 գավառի («կուն»)․
Ծանոթագրություններ
Կատեգորիա:Հարավային Կորեայի քաղաքներ Կատեգորիա:1883 թվականին հիմնադրված բնակավայրեր
Ավստրիական փոստը Կրետե կղզում
Ավստրիական փոստը Կրետե կղզում,  ավստրիական փոստային ծառայություն, որը պատկանել է Ավստրիային և գործել հունական ամենամեծ կղզու՝ Կրետեի մի քանի խոշոր քաղաքներում 1845 թվականից մինչև 1914 թվականը
Փոստի զարգացում
Մի շարք այլ պետությունների շարքում Ավստրո-Հունգարական կայսրությունը ունեցել է սեփական փոստային բաժանմունքները Կրետե կղզում 19-րդ դարի կեսերից մինչև 20-րդ դարի սկիզբը։ Առաջին փոստային բաժանմունքը բացվել է 1845 թվականին, իսկ 1858 թվականին սկսել են գործել ևս երկու բաժանմունք ։
Այլ տվյալների համաձայն ՝ Հանիա, Հերակլիոն և Ռեթիմնո քաղաքներում գործել է երեք փոստային բաժանմունք 1890 թվականից մինչև 1914 թվականը, որոնք փոխարինել էին «Ավստրիական Լլոյդ» ընկերության լաստանավային և 1837 թվականից գործող ավստրիական ապշտոնական գործակալության բաժանմունքներին։
Փոստային նամականիշների թողարկումներ
Փոստային ծառայությունների համար որպես վճարման միջոց ավստրիական բաժանմունքներում օգտագործվում էին Ավստրիայի փոստային նամականիշեր, որոնք ունեին տարբեր արժույթներով անվանական արժեքներ՝ Լոմբարդո-Վենեցիական թագավորությունում սալդո, Թուրքիայում փարա և կուրուշ, Ֆրանսիայում սանտիմ և ֆրանկ ։ Հազվադեպ օգտագործվում էին ավստրիական սովորական նամականիշեր առանց անվանական արժեքի նշման։
Բազմաթիվ ֆիլատելիստներ և համացուցակներ ավանդաբար հղում էին կատարում միայն ֆրանսիական արժույթի անվանական արժեքի նշումով, ինչպես օրինակ «Ավստրիական փոստային բաժանմունքները Կրետեյում»՝ առանձնացնելով դրանք թուրքական արժույթի անվանական արժեքի նշումով նամականիշերից, որոնք համարվում էին «Օսմանյան կայսրությունում ավստրիական փոստի գործունեություն»։ Սակայն երկու արժույթների անվանական արժեքներով փոստային նամականիշերը առկա էին շրջանառության մեջ ինչպես Կրետեի փոստային բաժանմունքներում, այնպես էլ ավստրիական փոստի՝ Օսմանյան կայսրության տարածքում գտնվող շատ այլ բաժանմունքներում ։
Ֆրանսիական արժույթի անվանական արժեքով փոստային նամականիշերը առաջին անգամ թողարկվել են 1903 թվականին։ Այդպիսի փոստային նամականիշերի վերջին շարքը լույս է տեսել 1908 թվականին։ Այդ հուշանմուշների վրա պատկերված նկարները նման էին Ավստրո-Հունգարական կայսրության Ֆրանց Յոզեֆ I կայսեր գահակալման 60 ամյակի կապակցությամբ թողարկված ավստրիական նամականիշերին ։
Լ.Լ.Լեպեշինի տվյալների համաձայն՝ 1903-1914 թվականների ընթացքում թողարկվել է ընդհանուր առմամբ 24 տեսակի փոստային նամականիշ։ «Սքոթ» համացուցակում նշված է 22 փոստային նամականիշ (առանց տարատեսակները հաշվի առնելով) ։
Արտաքին հղումներ
Կատեգորիա:Ավստրիայի փոստ Կատեգորիա:Ավստրիայի փոստային նամականիշներ Կատեգորիա:Փոստի պատմություն ըստ երկրների Կատեգորիա:Կրետե կղզու փոստ Կատեգորիա:Հունաստանի փոստի պատմություն
Մանթել (Մարկտ)
Մանթել  (Mantel), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 2954 մարդ 2010 թվականի դեկտեմբերի 31-ի տվյալներով ։ Զբաղեցնում է 16,79 կմ2 տարածք։ Պաշտոնական կոդ՝ 09 3 74 134։
Արտաքին հղումներ
Կատեգորիա:Գերմանիայի բնակավայրեր
Շամփրասար
Շամփրասար, լեռնագագաթ Հայաստանի Գեղարքունիքի և Կոտայքի մարզերի սահմանագլխին, Գեղամա լեռների կատարային կենտրոնական մասում, Ծաղկաշեն գյուղից 12 կմ արևմուտք։ Բարձրությունը 3259 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ Կատեգորիա:Կոտայքի մարզի լեռներ
Տեքստիլ ճարմանդ
Տեքստիլ ճարմանդ  (Velcro-ի ժապավեն, Velcro-ի երիզ, կպչուն ժապավեն), թեթև արդյունաբերությունում օգտագործվող ճարմանդի տեսակ է։ Բիոմիմետիկայի օգտագործման վառ օրինակ է, քանի որ օգտագործվել է կռատուկի հասուն զամբյուղների մարդկանց հագուստներին և կենդանիների բրդին կպնելու հատկությունը։ Ճարմանդը բաղկացած է երկու տեքստիլ ժապավեններից, որոնցից մեկի մի երեսին միկրոկեռիկներ են, իսկ մյուսի մի երեսին միկրոօղակներ։ Իրար հպվելուց նիկրոկեռիկները կառչում են միկրոօղակներից, և մեկ ժապավենը կպնում է մյուսին, ինչի համար այդ տեսակի ճարմանդները անվանում են «կպչուկներ»։ Ճարմանդը լայն օգտագործում ունի հագուստի, կոշիկի և հատուկ սարքավորումների արտադրությունում։ Velcro-ն շատ երկրներում գրանցված ապրանքանիշ է։
Պատմություն
Տեքստիլ ճարմանդի գյուտի գաղափարը ծագել է շվեյցարացի ճարտարագետ Ժորժ դը Մեստրալի մոտ 1941 թվականին, որը նա իրագործել է և պատենտ ստացել 1955 թվականին ։
Ժորժ դե Մեստրալըան հետ զբոսանքից հետո սովորաբար հեռացրել է բրդին կպած կռատուկի զամբյուղները։ Մի անգամ էլ ուսումնասիրել է դրանք մանրադիտակի տակ և հայտնաբերել կեռիկները, որոնցով նրանք կառչում են բրդից։ Գաղափարը իրագործելու վրա գնացել են փորձերի և սխալների տարիներ, որոնց ընթացքում գյուտարարը հասկացել է, որ կպչուկների համար լավագույն նյութը նեյլոնն է։
Մեստրալը միայն 1955 թվականին է կարողացել պատենտավորել իր գյուտը։ Տեքստիլ ճարմանդը առաջինը սկսել են օգտագործել տիեզերագնացները, ջրասուզակները և դահուկորդները։ Ժամանակի ընթացքում տեքստիլ ճարմանդը մտել է կենցաղ, դառնալով հագուստի և կոշիկի սովորական մաս ։
Ծանոթագրություններ
Կատեգորիա:Կենցաղային իրեր
Տարզի
Տարզի (Tarzy), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 142 մարդ, բնակչության խտությունը` 14.03 մարդ/կմ²։ Բնակավայրը զբաղեցնում է 10.12 կմ² տարածք։
Աշխարհագրություն
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 105 կմ հյուսիս, Շառլվիլ Մեզիեր քաղաքից 33 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 90 աշխատունակ (15-64 տարեկան) բնակիչ, որոնցից ակտիվ էին 63-ը, իսկ ոչ ակտիվները` 27։ Ակտիվության ցուցանիշը կազմում է 70,0 %։ 63 աշխատունակ մարդկանցից աշխատել է 55 անձ (30 տղամարդ և 25 կին)։ Գործազուրկ են եղել 8 անձ (3 տղամարդ և 5 կին)։ 27 անաշխատունակներից 10-ը եղել են աշակերտներ կամ ուսանողներ, 4-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սոլ-Իլեցկի շրջան
Սոլ-Իլեցկի շրջան (Соль-Илецкий район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1927 թվականին։ Վարչական կենտրոնը՝ Սոլ-Իլեցկ ։
Աշխարհագրություն
Շրջանի տարածքի մակերեսը կազմում է 5100 կմ²։
Բնակչություն
2010 թվականի մարդահամարի արդյունքներով շրջանում բնակվում էր 53801 մարդ։ Բնակչության խտությունը կազմում էր 10,55 մարդ/կմ²։
Արտաքին հղումներ
Կատեգորիա:Օրենբուրգի մարզ Կատեգորիա:Ռուսաստանի շրջաններ ըստ դաշնային սուբյեկտների
Ժաննա Թովմասյան
Ժաննա Արշակի Թովմասյան, հայ խորհրդային դերասանուհի, ՀԽՍՀ ժողովրդական արտիստ (1965)։
Կենսագրություն
Ժաննա Թովմասյանը ծնվել է Արևմտյան Հայաստանի Կարսի նահանգի Կաղզվան քաղաքում։ Բեմական գործունեությունը սկսել է 1930 թվականին Տաշքենդի հայկական թատրոնում։ 1930-1943 թվականներին եղել է Տաշքենդի, Թբիլիսիի, Սուխումի հայկական, Ալավերդիի, Արթիկի, 1943 թվականից՝ Լենինականի թատրոնների դերասանուհի։
Դերեր
Խաղացել է «Աշնան արև» ֆիլմում։
Ծանոթագրություններ
Կատեգորիա:Հայ դերասաններ Կատեգորիա:1912 ծնունդներ Կատեգորիա:Մայիսի 20 ծնունդներ Կատեգորիա:Կաղզվան քաղաքում ծնվածներ Կատեգորիա:Գյումրի քաղաքում մահացածներ Կատեգորիա:ՀԽՍՀ ժողովրդական արտիստներ
Կոկոսյան կղզիների մարտ
Նախապատմություն
«Էմդեն»-ը ծով դուրս եկավ 1908 թվականին. այն ներկայացնում էր Կայզերլիխմարինեն (գերմանական ռազմա-ծովային ուժերը) Չինաստանի գերմանական Ցինդաո գաղութում և մտնում էր գերմանական Արևելա-Ասիական հածանավային էսկադրայի մեջ։ Պատերազմի սկսվելուն պես, 1914 թվականի օգոստոսի 4-ին էսկադրան հրաման ստացավ Խաղաղ օվկիանոսում խուսափելով դաշնակիցների ռազմա-ծովային ուժերի գերազանցությունից՝ Հոռն հրվանդանով գնալ Գերմանիա։ Միակ բացառությունը արվեց կորվետտեն-կապիտան Կարլ ֆոն Մյուլլերի հրամանատարության «Էմդեն»-ին, որը Անտանտի նավագնացության ռեյդերության նպատակով ուղղություն վերցրեց դեպի Հնդկական օվկիանոս։ Մյուլլերը հաճախ օգտագործում էր կեղծ չորրորդ ծխնելույզը, ինչը նավի ուրվագիծը նմանեցնում էր թեթև HMS Yarmouth հածանավի և որոշ այլ նավերի ուրվագծին։
Երեք ամսվա ընթացքում «Էմդեն»-ը խորտակեց 28 առևտրական և 2 ռազմական նավեր։ Այն նաև կրակեց և վնասեց Բրիտանական Հնդկաստանում, մասնավորապես Մադրասում գտնվող բրիտանական նավթապահեստները (միջադեպը հայտնի է որպես «Մադրասի ռմբակոծություն»)։ «Ժեմչուգ» ածխանավը, անվնաս մնացած բեռի հետ միասին, գրավվեց և հետագայում օգտագործվում էր որպես ուղեկցող նավ, իսկ անձնակազմը տարրալուծվեց գերամանցիների մեջ։ Մալայի մոտակայքում տեղի ունեցած Պենանգի մարտում «Էմդեն»-ը խորտակեց ռուսական «Ժեմչուգ» հածանավը և ֆրանսիական «Մուսկե» կործանիչը։ Հոկտեմբերի վերջերին «Էմդեն»-ի «որսի» գործում ներգրավվել էին Անտանտի՝ 60-ից ոչ պակաս ռազմանավեր։
Զուգադիպեց այն, որ նոյեմբերի 1-ին Եգիպտոս գնացող Ավստրալիական և Նորզելանդական բանակային կորպուսների պահականավախումբը դուրս եկավ Արևմտյան Ավստրալիայի Ալբանի քաղաքից։ Պահականավախումբն ուղեկցում էր չորս ՝ ավստրալիական «Սիդնեյ» և «Մելբուրն» թեթև, բրիտանական «Մինոտավր» զրահապատ և Ճապոնիայի Կայսրական նավատորմի «Իբուկի» զրահապատ հածանավերին։
Մարտ
Դայրեքշեն կղզու մալուխային և ռադիոկայանները տարածաշրջանում և Հնդկական օվկիանոսում Անտանտի կապի համակարգի ծայրահեղ կարևոր կոմպոնենտներ էին։ Մյուլլերը որոշեց ոչնչացնել ռադիոկայանի աշտարակը և կապի սարքավորումները։
Երբ նոյեմբերի 9-ի ժամը 6.00-ին «Էմդեն»-ը մոտեցավ կղզուն, Արևելյան հեռագրային ընկերության անձնակազմը հասկացավ, որ հարձակում կիրականացվի և հասցրեց եթեր հեռարձակել հաղորդակցություն հետևյալ բովանդակությամբ՝ «Տարօրինակ նավ կա ծավախորշի մուտքի մոտ» և «SOS, «Էմդենն» այստեղ է»։ Գերմանացիները շատ արագ 3 նավերով (1 մեծ և 2 փոքր) 50 հոգուց բաղկացած, հրաձիգներով զինված դեսանտ իջեցրին այստեղ՝ կապիտան-լեյտենանտ Հելմուտ ֆոն Մյուքքեի հրամանատարությամբ։ Կղզու վրա քաղաքացիական անձնակազմը որևէ դիմադրություն ցույց չտվեց, և Մյուքքեն նույնիսկ համաձայնեց հոգ տանել, որ 54-մետրանոց ռադիոկայմի պայթյունից հետո մնացորդները չընկնեն թենիսի հրապարակ։ «Էդմեն»-ը ազդանշան տվեց «Բյուրեսկին»՝ միանալու իրեն։
Այդ ընթացքում SOS-ազդանշանը ընդունվեց ԱՆԶԲԿ-ի (Ավստրալիական և նորզելանդական բանակային կորպուս) պահականավախմբի կողմից, որը գտնվում էր ընդամենը 55 մղոն (80 կմ) հեռավորության վրա, և վերջինիս հրամանատարը որոշում կայացրեց նավ ուղարկել օգնության համար։ Չնայած կղզի ուղևորվելու մեծ ցանկությանը, որի մասին արտահայտվել է «Իբուկի»-ի հրամանատարը, ժամը 7.00-ին պահակախմբից առանձնացավ «Սիդնեյ»-ը։ «Սիդնեյ»-ը Թագավորական ավստրալիական ռազմա-ծովային նավատորմի նավ էր, պատկանում էր «Չատամ» տիպի հածանավերին, կառուցված էր 1913 թվականին և գտնվում էր բրիտանական ռազմա-ծովային նավատորմի սպա, կապիտան Ջոն Գլոսսոպի հրամանատարության ներքո։
Երբ « Էմդեն»-ի դիտանավերը հայտնաբերեցին «Սիդնեյ»-ի մոտենալը, Մյուլլերին այլ ընտրություն չմնաց, բացի խարիսխ գցելուց և ավստրալիական հածանավի դեմ կռվի մեջ մտնելուց՝ Մյուքքեին և նրա դեսանտին թողնելով կղզում։ «Սիդնեյ»-ն ավելի մեծ էր, արագընթաց և լավ զինված (ութ 152-միլիմետրանոց հրանոթներով)՝ համեմատած «Էմդեն»-ի, որն ուներ տասը 105-միլիմետրանոց հրանոթներ։ Այդուհանդերձ, ժամը 09:40 –ին գերմանացի հրետանավորները առաջինը կրակ բացեցին 9,7 կմ հեռավորությունից և շուտով ոչնչացրեցին «Սիդնեյ»-ի նավախելի հեռաչափը և վնասեցին ցռուկային հրանոթը։ Դրանից հետո Գլոսսոպը օգտագործեց իր զենքի՝ արագության և հեռահարության առավելությունները, որպեսզի անհասանելի մնա գերմանական թնդանոթների համար և խույս տա հետագա վնասներից և կորուստներից։ Այդ ընթացքում իր սեփական հրետանավորները աստիճանաբար գտնում էին իրենց թիրախները՝ շարունակական և չափազանց ճշգրիտ կրակ ուղղելով «Էդմեն»-ի ուղղությամբ։
Ժամը 10:20-ին գերմանացիները կորցրեցին ղեկակառավարումը, էլեկտրիկին և ռադիոն։ Այնուամենայնիվ, մարտը շարունակվեց ևս մեկ ժամ։ Ժամը 11:15-ին նավի ծանր վնասվածքներից և գրեթե 100 կրակոցներից և տասնյակ սպանվածներ ունենալուց հետո Մյուլլերը որոշեց «Էդմեն»-ը ուղղորդել Նորտ Կիլինգ կղզու ափ՝ սուզումից խուսափելու համար։ «Սիդնեյ»-ը հետապնդեց «Բյուրեսկ» -ին, որը ջրասույզ էր եղե՝լ կրկնակի գրավումից խուսափելու համար։ Նավը ծանծաղուտի մեջ նետելուց հետո Մյուլլերը մոռացել էր իջեցնել դրոշը, և երբ «Սիդնեյ»-ը վերադարձավ, Գլոսսոպը «Էդմեն»-ին հնաձնվելու ազդանշան տվեց։ Քանի որ պատասխան չստացվեց, նա իր հրետանավորներին հրամայեց վերսկսել հրաձգությունը, որից հետո միայն սպիտակ դրոշը բարձրացվեց։
Հետևանքներ
«Էդմեն»-ի ջախջախումից փրկվածները գերեվարվեցին, իսկ «Էդմեն»-ը ոչնչացվեց։ Նրա անձնակազմից 131 հոգի սպանվեցին և 65-ը վիրավորվեցին, ընդհանուր հաշվով 360 կորուստ ունեցավ։ «Սիդնեյ»-ն ունեցավ 4 սպանված և 4 վիրավոր։ Գլոսսոպը ավելի ուշ ասել է, որ ինքը «իրեն մարդասպան էր զգում»՝ անօգնական նավին վերջին համազարկի հրամանը տալով, բայց ինքը առկա իրավիճակում այլընտրանք չի ունեցել ։ Մոտ 230 փրկված գերմանացիներ «Սիդնեյ»-ից տեղափոխվել են «Էմփրեսս օֆ Ռաշիա»՝ Կոլոմբո փոխադրվելու համար ։
Միևնույն ժամանակ ֆոն Մյուքքեն և իր զինակիցները գրավեցին 125-տոննայանոց «Այշա» առագաստանավը, որը հանգրվանել էր ծովածոցում, և որոշ պաշարներ։ Նրանք ուղևորվեցին Սումատրա կղզի՝ Պադանգ, հոլանդական Օստ-Հնդկաստանի չեզոք տարածք։ Այստեղ նրանք դեկտեմբերի 13-ին հանդիպեցին գերմանական առևտրային նավերինն։ Մյուքքեի ջոկատը իր ճանապարհը Կարմիր ծովի վրայով շարունակեց դեպի Թուրքիա, ուր ժամանեց 1915 թվականի մայիսի 5-ին։ Այնուհետև ցամաքով նրանք վերջապես հասան Գերմանիա ։
Արտաքին հղումներ
Կատեգորիա:Առաջին համաշխարհային պատերազմի ծովամարտեր Կատեգորիա:Ավստրալիայի ծովամարտեր Կատեգորիա:Ճակատամարտեր Հնդկական օվկիանոսում Կատեգորիա:Գերմանիայի ծովամարտեր
Պրեսաթ
Պրեսաթ (Pressath), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 4378 մարդ 2010 թվականի դեկտեմբերի 31-ի տվյալներով ։ Զբաղեցնում է 66,31 տարածք։ Պաշտոնական կոդ՝ ̀09 3 74 149։
Արտաքին հղումներ
Կատեգորիա:Գերմանիայի բնակավայրեր
Հույն-ռուսական հարաբերություններ
Պատմություն
Ռուսաստանի և ինքնավար հունական պետության միջև դիվանագիտական հարաբերությունները հաստատվել են 1828 թվականի սեպտեմբերի 6-ին (18) ։ 1917 թվականի հոկտեմբերին հարաբերությունները խզվել էին հունական կողմից։
Հունաստանի թագավորությունը ԽՍՀՄ-ի հետ դիվանագիտական հարաբերություններ է հաստատել 1924 թվականի մարտի 8-ին ։
1930-ական թվականներին երկկողմ հարաբերությունները դարձել են թշնամական։ ԽՍՀՄ-ին դուր չէր գալիս Մետաքսասի ռեժիմը, իսկ Հունաստանը մշտապես բողոքի նոտաներ էր հնչեցնում Ստալինի ռեպրեսիաների ժամանակ ԽՍՀՄ-ում հույների հետապնդումների հետ կապված։ Բացի այդ, մշտապես փոխվել է Աթենքում խորհրդային ներկայացուցչության կազմը։ 1932-1941 թվականներին փոխվել են Հունաստանում խորհրդային դիվանագիտական առաքելության վեց գլխավորները, որոնցից երկուսը (Դավթյանն ու Կոբեցկին) գնդակահարվել են, իսկ ևս մեկը (Ա. Գ. Բարմինը) քաղաքական դրդապատճառներով ապաստան է խնդրել Ֆրանսիայում ։ Մետաքսասի ռեժիմը կասկածանքով էր վերաբերվում ԽՍՀՄ-ին՝ ամեն կերպ սահմանափակելով շփումները Խորհրդային Միության հետ։ Օրինակ՝ 1939 թվականին Աթենքում նույնիսկ արգելվել էր մանկական գրքի նկարագրության և նկարազարդումների ցուցահանդեսը ։
1941 թվականի հունիսի 3-ին, Հունաստանի օկուպացիայի հետ կապված, Մոսկվայում հունական բանագնացը խորհրդային նոտա էր ստացել ԽՍՀՄ-ում իր լիազորությունների դադարեցման մասին, ինչը նշանակում էր հարաբերությունների փաստացի դադարեցում ։ Բայց արդեն նույն թվականի սեպտեմբերին ներգաղթային Հունաստանի կառավարության հետ հարաբերությունները վերականգնվեցին ։ Հետպատերազմյան շրջանում երկու երկրների հարաբերությունները շարունակում էին լինել թշնամաբար, մասնավորապես, սկսված քաղաքացիական պատերազմում Մոսկվայի կողմից հունական կոմունիստների օգնության պատճառով։ Թեև օգնությունը համեմատաբար փոքր և զգուշավոր էր, քանի որ Ստալինը հավատարիմ էր մնացել 1944 թվականի Տոկոսների մասին համաձայնագրին, որի համաձայն Հունաստանը դուրս էր գալիս բրիտանական ազդեցության ոլորտ։ Օրինակ՝ 1945 թվականի նոյեմբերի 23-ին Խորհրդային Միության կոմունիստական կուսակցության քաղբյուրոն 100 հազար դոլար հատկացրեց Հունաստանի Կոմկուսին, իսկ խորհրդային կառավարության 1946 թվականի ապրիլի 24-ի կարգադրությամբ Հունաստանի Կոմունիստական կուսակցությունը ուղարկվեց ռոտացիոն մեքենա և 200 տոննա թերթ ։ Մոսկվան չի ճանաչել 1946 թվականին Հունաստանում անցկացված հանրաքվեն, որի արդյունքում որոշվել է պահպանել միապետությունը։ Դեռևս մինչև այս հանրաքվեի անցկացումը խորհրդային դեսպան փոխծովակալ Ռոդիոնովը 1946 թվականի օգոստոսին հետ էր կանչվել և Հունաստան էր վերադարձել միայն հաջորդ տարվա հունվարին ։ 1947 թվականի մարտին հունական մամուլում հրապարակվեց Ստալինի կեղծված հարցազրույցը ։ ԽՍՀՄ-ը հատուկ նոտայով այդ կեղծիքի առաջացման մեջ մեղադրել է հունական իշխանություններին և արդեն նույն տարվա ապրիլին խորհրդային դեսպանն ու խորհրդային դիվանագիտական առաքելության ևս 13 աշխատակիցներ լքել են Աթենքը ։ Շուտով Հունաստանի դեսպանը հետ է կանչվել ԽՍՀՄ-ից և դեսպանների մակարդակով երկկողմ հարաբերությունները վերականգնվել են միայն 1953 թվականին ։
1991 թվականի դեկտեմբերի 27-ին հունական իշխանությունները Ռուսաստանը ճանաչել են ԽՍՀՄ շարունակող պետություն։
2018 թվականի հուլիսին Հունաստանի կառավարությունը երկրից վտարել է մի շարք ռուս դիվանագետների՝ միջադեպը հրապարակելով, ինչը մեկնաբանների կողմից գնահատվել է որպես երկու երկրների հարաբերություններում աննախադեպ և անսպասելի քայլ, որը, ըստ հունական կողմի հայտարարությունների, ի թիվս այլ բաների, Մոսկվայի միջամտությունն է Աթենքի և Սկոպյեի միջև հարաբերություններին և եկեղեցական հարցերին ։
Դիվանագետների հետագա գտնվելու դժկամության մասին պահանջը հայտարարվել է հուլիսի 6-ին՝ այն օրը, երբ Խալկիդիկի շրջանում հայտնաբերվել է եպիսկոպոս Բիրսկիի և Իլյա Բելորեցկու (Կազանցևի) մարմինը։ Հաջորդել է երկու երկրների արտաքին քաղաքական գերատեսչությունների մակարդակով կտրուկ հայտարարությունների փոխանակումը, Հունաստանում Ռուսաստանի դեսպան Անդրեյ Մասլովը հայտարարել է, որ ԱԳ նախարար Սերգեյ Լավրովի այցը Աթենք, որը նախատեսված էր աշնանը, ներկա իրավիճակում կորցնում է արդիականությունը» ։
Օգոստոսի սկզբին Ռուսաստանի պատասխան գործողություններից հետո հաղորդվել էր իր դեսպանին հետ կանչելու Հունաստանի որոշման մասին  ։ Մի քանի ռուս հոգևորականներ ԶԼՄ-ներին հայտնել են հունական այցագրեր ստանալուց հրաժարվելու մասին՝ առանց պատճառների բացատրության, մասնավորապես, 2018 թվականի սեպտեմբերի սկզբին հաղորդվել էր Հունաստան մեկնելու համար վիզայի մերժման մասին, Աթոսի, Մոսկվայի պատրիարքարանի գործերի կառավարիչ, Սրբազան Սինոդ Վարսոնոֆիայի (Սուդակովի) մշտական անդամին ։
Տնտեսական հարաբերություններ
Ապրանքաշրջանառության աճը նվազել է 2000-ականների վերջի համաշխարհային ճգնաժամի պատճառով ։ 2010 թվականին Ռուսաստանի և Հունաստանի միջև ապրանքաշրջանառության ծավալն ավելացել է 22,2 %-ով և կազմել 3,3 մլրդ ԱՄՆ դոլար. ռուսական արտահանումը Հունաստան հասել է 2,9 մլրդ ԱՄՆ դոլարի։